《燕台送王李二舍人出贬衡巫》
明代·邝露

燕台送客柳纷纷，御苑莺声过漏闻。花重锦官啼望帝，月明瑶瑟吊湘君。

巴童歌落荆门雪，楚客帆低剑阁云。圣主受釐思远谪，又随阿扈凤皇群。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。